# 2. Contextualización curricular

# Eixos da proposta didáctica

Desde a área de Ciencias da Natureza facilitaremos ao alumnado que coñeza o mundo en que vivimos, que comprenda a nosa contorna e as achegas dos avances científicos e tecnolóxicos á nosa vida diaria. A través das ciencias da natureza achegámonos ao traballo científico e á súa contribución ao desenvolvemento, polo que é necesario proporcionar a todos os alumnos e alumnas as bases dunha formación científica que lles axude a desenvolver as competencias necesarias para desenvolverse nunha realidade cambiante cada vez máis científica e tecnolóxica.

As Ciencias da Natureza axúdannos a coñecer o mundo en que vivimos, a comprender a nosa contorna e a coñecer e comprender as achegas dos avances científicos e tecnolóxicos á nosa vida diaria. A través das Ciencias da Natureza tamén nos achegamos ao traballo científico e á súa contribución ao desenvolvemento, polo que é necesario proporcionar a todos os alumnos e alumnas as bases dunha formación científica que lles axude a desenvolver as competencias necesarias para desenvolverse nunha realidade cambiante cada vez máis científica e tecnolóxica.

Desde a área de Ciencias da Natureza, os alumnos e alumnas inícianse no desenvolvemento das principais estratexias da metodoloxía científica, tales como a capacidade de formular preguntas; identificar o problema; formular hipótese; planificar e realizar actividades; observar, recoller e organizar a información relevante; sistematizar e analizar os resultados; sacar conclusións e comunicalas, traballando de forma cooperativa e facendo uso de forma adecuada dos materiais e ferramentas. A área inclúe conceptos, procedementos e actitudes que axudan aos alumnos e alumnas a interpretar a realidade para poder abordar a solución aos diferentes problemas que nela exponse, así como a explicar e predicir fenómenos naturais e a afrontar a necesidade de desenvolver actitudes críticas ante as consecuencias que resultan dos avances científicos.

Conexión cos Obxectivos de Desenvolvemento Sostible (ODS)

Este REA trata contidos relacionados cos ODS 4 (Educación de calidade), ODS 13 (Acción polo clima), ODS 14 (Vida submarina) e ODS 15 (Vida de ecosistemas terrestres).

# Contidos, obxectivos específicos e competencias clave

O marco curricular que abrangue a esta SA relacionase directamente coa unidade didáctica número 2 correspondente á programación modelo de 5º de Primaria proposta para a área de Ciencias da Natureza no aplicativo PROENS da Consellería de Cultura, Educación, Formación Profesional e Universidades na Comunidade Autónoma de Galicia.

Os contidos da materia que se traballan neste REA son os que seguen:

Contidos | Bloque da materia
--- | ---
Fomento da curiosidade, a iniciativa, a constancia e o sentido da responsabilidade na realización das diferentes investigacións enunciando hipóteses. Vocabulario científico relacionado coas diferentes investigacións. Procura de información a través de diferentes fontes, de maneira individual e en equipo. Experimentación sobre cuestións científicas relacionadas coas necesidades actuais da sociedade. Instrumentos e dispositivos apropiados para realizar observacións e medicións precisas de acordo coas necesidades da investigación. Fases da investigación científica (observación, formulación de preguntas e predicións, planificación e realización de experimentos, recollida e análises de información e datos). Comunicación dos resultados da investigación, de forma oral ou escrita, utilizando diferentes soportes (textos orais ou escritos, maquetas, presentacións, murais). | Bloque 1
Estrutura e niveis de organización dos seres vivos: tipos de células, tecidos, órganos, aparellos e sistemas. Os reinos da natureza desde unha perspectiva xeral e integrada a partir do estudo e da análise das características de diferentes ecosistemas. Os seres vivos: características, clasificación e tipos. | Bloque 2
Dixitalización da contorna persoal de aprendizaxe: Dispositivos e recursos dixitais de acordo coas necesidades do contexto educativo. Estratexias de procura de información na internet seguras e eficientes (valoración, discriminación, selección, organización e propiedade intelectual). Estratexias de recollida, almacenamento e representación de datos para facilitar a súa comprensión e análise. Regras básicas de seguridade e privacidade para navegar pola internet e para protexer a contorna dixital persoal de aprendizaxe. Recursos e plataformas dixitais restrinxidas e seguras para comunicarse con outras persoas. Etiqueta dixital, regras básicas de cortesía e respecto e estratexias para resolver problemas na comunicación dixital. Estratexias para fomentar o benestar dixital. Recoñecemento dos riscos asociados a un uso inadecuado e pouco seguro das tecnoloxías dixitais (tempo excesivo de uso, ciberacoso, dependencia tecnolóxica, acceso a contidos inadecuados) e estratexias de actuación. Proxectos de deseño e pensamento computacional: Iniciación ás fases do pensamento computacional (creación de esquemas ou diagramas sinxelos para planificar accións, descomposición dunha tarefa en partes máis sinxelas, desenvolvemento de diferentes estratexias para a resolución dun problema). Técnicas para potenciar o traballo cooperativo, a cohesión de grupo e a resolución pacífica de conflitos. Estratexias en situacións de incerteza: adaptación e cambio de estratexia cando sexa necesario, e valoración do erro propio e o dos demais como oportunidade de aprendizaxe. Linguaxe sinxela de programación por bloques e as relacións lóxicas entre eles (executar movementos, sensores, motores, impresión 3D). | Bloque 4

Os obxectivos da materia que se traballan neste REA son os que seguen:

Obxectivos | Descrición
--- | ---
Obxectivo 1 | Expor e dar resposta a cuestións científicas sinxelas, utilizando diferentes técnicas, instrumentos e modelos propios do pensamento científico, para interpretar e explicar feitos e fenómenos que ocorren no medio natural.
Obxectivo 2 | Coñecer e tomar conciencia do propio corpo, así como das emocións e sentimentos propios e alleos, aplicando o coñecemento científico, para desenvolver hábitos saudables e para conseguir o benestar físico, emocional e social.
Obxectivo 4 | Identificar as causas e consecuencias da intervención humana na contorna, para mellorar a capacidade de afrontar problemas, buscar solucións e actuar de maneira individual e cooperativa na súa resolución, e para poñer en práctica estilos de vida sustentables e consecuentes co respecto, co coidado e coa protección das persoas e do planeta.

A continuación inclúense os descritores das competencias clave que marca a normativa vixente e que son traballadas neste recurso.

Competencias clave | Clave dos descritores operativos
--- | ---
Competencia en comunicación lingüística (CCL) | CCL1
Competencia matemática e competencia en ciencia, tecnoloxía e enxeñaría (STEM) | STEM2 e STEM4
Competencia dixital (CD) | CD4
Competencia persoal, social e de aprender a aprender (CPSAA) | CPSAA 1 e CPSAA2
Competencia cidadá (CC) | CC4
Competencia emprendedora (CE) | CE4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)